วิริยะถือครองยาว หุ้นรพ.กรุงเทพ
วิริยะมั่นใจศักยภาพบริษัท กรุงเทพดุสิตเวชการ ดีต่อเนื่อง ยันถือลงทุนยาวหนุนแผนธุรกิจใหม่
4 ต.ค. 2559

วิริยะมั่นใจศักยภาพบริษัท กรุงเทพดุสิตเวชการ ดีต่อเนื่อง ยันถือลงทุนยาวหนุนแผนธุรกิจใหม่
แหล่งข่าวจากบริษัท วิริยะประกันภัย เปิดเผยว่า บริษัทได้เข้าถือหุ้นบริษัท กรุงเทพดุสิตเวชการ (BDMS) ผู้ประกอบการธุรกิจโรงพยาบาลเอกชนขนาดใหญ่ ที่มีโรงพยาบาลเครือข่ายในไทยและกัมพูชา นำโดยกลุ่มโรงพยาบาลกรุงเทพมาตั้งแต่ปี 2540 โดยช่วงนั้นยังถือสัดส่วนไม่มาก แต่จำนวนหุ้นเพิ่มขึ้นจากเงินปันผลของโรงพยาบาลที่บริษัทนำไปซื้อหุ้นต่อ ทำให้ปัจจุบันมีจำนวนหุ้น 948.28 ล้านหุ้น คิดเป็นสัดส่วน 6.12%
“เราลงทุนในโรงพยาบาลเพราะเชื่อมั่นในศักยภาพการทำธุรกิจ และการที่ทางโรงพยาบาลเข้าซื้อกิจการปาร์คนายเลิศ เพื่อนำมาพัฒนาเป็ศูนย์สุขภาพครบวงจรถือว่าเป็นแผนธุรกิจที่มีอนาคต บริษัทจึงยังลงทุนต่อไป” แหล่งข่าวเปิดเผย
แหล่งข่าว เปิดเผยว่า นอกจากโรงพยาบาลกรุงเทพแล้ว บริษัทยังถือหุ้นบริษัทจดทะเบียนในตลาดหลักทรัพย์อื่นๆ อีก โดยไม่ได้เบิกเงินปันผลมาใช้ แต่จะนำกลับเข้าไปลงทุนในบริษัทอย่างต่อเนื่อง ทำให้ธุรกิจประกันภัยที่ผ่านมา ไม่ได้เน้นกำไรจากการประภัน แต่จะมีกำไรจากการลงทุนมาก